**Πρόσκληση**

στο Ideathon **«Κυκλοτολμώ 2023»**

Η Μονάδα Καινοτομίας και Επιχειρηματικότητας του Πανεπιστημίου Θεσσαλίας (ΜΟΚΕ ΠΘ) σας προσκαλεί στο Ideathon **«Κυκλοτολμώ 2023»** που θα πραγματοποιηθεί στην **Καρδίτσα, Κυριακή 29/10**.

Το Ideathon με αντικείμενο **«Βιοοικονομία, Κυκλική Οικονομία & Φυσικοί Πόροι»** διοργανώνεται σε συνεργασία με τα **ΕΛΛΗΝΙΚΑ ΓΑΛΑΚΤΟΚΟΜΕΙΑ Α.Ε.** και αφορά στην πρόταση λύσεων στις προκλήσεις που τέθηκαν από την εταιρεία, οι οποίες θα προάγουν τη βιώσιμη ανάπτυξη και την προστασία του περιβάλλοντος.

Οι προκλήσεις είναι:

1. Αξιοποίηση των μη διακινήσιμων προϊόντων τροφίμων της γαλακτοβιομηχανίας σε χρήσεις προστιθέμενης αξίας.
2. Αξιοποίηση της λακτόζης που προκύπτει ως απόβλητο της τυροκόμησης σε χρήσεις προστιθέμενης αξίας, πέραν της παραγωγής βιοαερίου.

Κατά τη διάρκεια του Ideathon οι ομάδες θα:

* Βελτιώσουν και εξελίξουν την ιδέα τους μέσα από συναντήσεις με εξειδικευμένους μέντορες,
* προετοιμάσουν μια παρουσίαση της επιχειρηματικής πρότασης, και
* παρουσιάσουν την πρότασή τους στην Κριτική Επιτροπή.

Δικαίωμα συμμετοχής έχουν:

* Φοιτητές/ριες ΠΘ (προπτυχιακοί/ές, μεταπτυχιακοί/ές, υποψήφιοι διδάκτορες),
* Απόφοιτοι ΠΘ τελευταίων 5 ετών,
* Διδακτικό, ερευνητικό, επιστημονικό και διοικητικό προσωπικού ΠΘ,
* Επιστημονικοί συνεργάτες ΠΘ.

Χώρος Διεξαγωγής:

Κεντρικό αμφιθέατρο του Τμήματος Δασολογίας, Επιστημών Ξύλου & Σχεδιασμού

Β. Γρίβα 11-13

Τ.Κ. 43100, Καρδίτσα

Οι ενδιαφερόμενοι/ες μπορούν να δηλώσουν τη συμμετοχή τους έως και την Πέμπτη 23/10/2023 [εδώ](https://forms.office.com/e/RMSJi9cjrp)

Για περαιτέρω διευκρινήσεις: moke.larisa@uth.gr

*Η εκδήλωση πραγματοποιείται στο πλαίσιο του έργου «Υποστήριξη Δράσεων Στήριξης της Επιχειρηματικότητας, Καινοτομίας και Ωρίμανσης για την Αξιοποίηση της Ερευνητικής Δραστηριότητας και των Νέων Προϊόντων και Υπηρεσιών που αναπτύσσονται στο Πανεπιστήμιο Θεσσαλίας», το οποίο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».*